Conveni d´Ajudes per a l´Alumnat Universitari d´Alcàsser que Cursen Estudis d´Enginyeria
Sin fecha

Consisteix en una ajuda econòmica per a l’alumnat d´Alcàsser de 1r curs de Grau Universitari Oficial en la branca de les enginyeries. Aquesta ajuda consistirà en el pagament de les taxes i preus públics de la matrícula, amb un import màxim de 1.500 €, per cada curs, al llarg de tota la carrera universitària. En breu informarem del termini de presentació de les sol·licituds, un cop estiguen publicades al BOP.

Per a la concessió d´aquestes ajudes es valoraren diversos criteris com la situació socioeconòmica familiar i l´expedient acadèmic. Així mateix, per a integrar una perspectiva de

gènere i afavorir la igualtat efectiva entre homes i dones en aquests estudis majoritàriament cursades per homes, s´atorgarà una especial atenció el ser dona.

L´objectiu és estimular i ajudar a sufragar la formació universitària dels nostres joves, premiant el seu bon rendiment i tractant d´evitar l´abandó dels estudis per falta de recursos

econòmics.

Amb aquesta iniciativa es vol fomentar la col·laboració público-privada, ja que l'administració local s´encarregarà de la recollida i la gestió administrativa d´aquestes ajudes, i l´empresa Walkerpack sufragarà íntegrament el finançament d’aquesta ajuda econòmica.